দলের এই বিপদই আবার জহুরুলের মতো স্থানীয় ক্রিকেটারদের জন্য নিয়ে আসে নিজের উপযোগিতা প্রমাণের সুযোগ। তা প্রমাণের বিরল সুযোগ কাজে লাগাতে পারার অনুভূতিও প্রকাশ করতে ভুললেন না তিনি, ‘খুবই ভালো লাগছে। আমাদের যে ব্যাটিং লাইন আপ, এখানে সুযোগ পাওয়া খুবই কঠিন। স্থানীয়রা খুব একটা সুযোগই পাইনি আগে। কারণ বিদেশিদের শক্তির জায়গা বেশি, টি-টোয়েন্টিতে ওরা খুবই ভালো ব্যাটসম্যান।’ নিজ দলের সিংহভাগ বিদেশির ব্যর্থতার দিনে উজ্জ্বল জহুরুলের সঙ্গে ঝলসে উঠল এত দিনের ম্লান পোলার্ডের ব্যাটও। দুজনের ৭৩ রানের পার্টনারশিপে ম্যাচে ফেরা বর্তমান চ্যাম্পিয়নদের।